《同友人吊江淹墓》
清代·侯体随

江淹富文藻，梦花结思深。所惜历乱朝，众口甚铄金。

赋成恨与别，生死友朋心。更忆狱中书，涕泗忽沾襟。

千载倏忽度，棘荆生古墓。土黝草芽青，东风吹老树。

我携良友来，慷慨悲其遇。村剧奏嘈杂，新碑镌谬误。

毋乃冢中人，泠然嗤而怒。

作者简介：侯体随，字从甫，号𣲆叶，杞县人。顺治戊戌进士，官景宁知县。有《𣲆叶集》。